Diari Oficial de la Generalitat Valenciana


Sumari del DOGV 274, del 25-07-1985 (1985/804714)

ORDRE de 16 de juliol de 1985, de la Conselleria de Sanitat, Seguretat Social i Treball, per la qual es despleguen determinades mesures de foment de l'ocupació previstes en el Decret 96/1985, de 25 de juny, del Consell de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   274

Data del DOGV
:   25-07-1985

Secció del DOGV
:   ALTRES DISPOSICIONS

Número del document
:   1985/804714


Data del document
:   16-07-1985

Organisme emissor
:   Conselleria de Sanitat, Seguretat Social i Treball

Tipus de document
:   Ordre

Anàlisi jurídica

Ordre de 16 de juliol de 1985, de la Conselleria de Sanitat, Seguretat Social i Treball, per la qual es despleguen determinades mesures de foment de l'ocupació previstes en el Decret 96/1985, de 25 de juny, del Consell de la Generalitat Valenciana.  
El Decret 96/1985, de 25 de juny, del Consell de la Generalitat Valenciana, regula diverses mesures de Foment de l'Ocupació, d'acord amb la Llei de la Generalitat Valenciana 9/84, de 29 de desembre, per la qual es promulga el Programa Econòmic Valencià per a 1984-1987, i la Llei 10/84, de 29 de desembre, per la que s'hi aprova el Pressupost de la Generalitat Valenciana per a 1985.  
S'hi escau desenvolupar-ne el contingut en ordre al procediment i tramitació de les subvencions que s'hi estableix.  
En atenció d'aquestes motius i fent ús de l'autorització inclosa en la disposició final primera de l'esmentat Decret, la Conselleria de Sanitat, Seguretat Social i Treball, disposa:  
Article primer  
1. Les empreses, cooperatives i societats anònimes laborals que vulguen a la subvenció que per cada lloc de treball s'estableix als articles 2, 3 i 8 del Decret 96/85, de 25 de juny, hauran de sol·licitar-la en els models oficials, que amb aquest fi, facilitaran les Direccions Territorials de Treball i Seguretat Social, acompanyant la següent documentació:  
a) Relació i descripció dels llocs de treball que hi vulguen crear.  
b) Certificació acreditativa de trobar-se al corrent en el compliment de les seues obligacions amb la Seguretat Social.   
2. Pel que fa als beneficis establerts a l'article 7, els treballadors autònoms, que vulguen acollir-s'hi, presentaran les sol·licituds en les Direccions Territorials de Treball de la Conselleria de Sanitat, Seguretat Social i Treball, en els impresos oficials que amb aquest fi hi facilitaran, acompanyant la següent documentació:  
- Memòria de les inversions de primer establiment acompanyat de projecte tècnic o factures "proforma"  
- Certificació acreditativa de trobar-se d'alta i al corrent en el compliment de les seues obligacions en el Règim Especial de Treballadors Autònoms.  
3. Les comarques deprimides de la Comunitat Valenciana a les quals fa referència l'article 9 del Decret 96/1985, son les que s'indiquen seguidament:  
Castelló: els Ports, l'Alt Maestrat, l'Alcalatén, l'Alt Millars, l'Alt Palància.  
València: el Racó d'Ademús, els Serrans, la Vall d'Aiora, la Canal de Navarrés.  
Per a poder optar a les subvencions que, per cada lloc de treball creat, estableix l'article 9 del Decret 96/1985, el centre de treball haurà d'estar situat a les localitats que es troben dins dels límits territorials de les comarques esmentades anteriorment. Amb aqueix fi, les sol·licituds es presentaran en les Direccions Territorials de Treball i amb als impresos oficials que s'hi facilitaran anirà la següent documentació:  
- Memòria i descripció dels llocs de treball que es vulguen  
- Certificació acreditativa de trobar-se al corrent en el compliment de les seues obligacions amb la Seguretat Social.  
La subvenció serà proporcional a la durada del contracte i a la jornada, i serà de 250.000 pessetes quan es realitzen contractacions per un any com a mínim i a jornada completa.  
Article segon  
Les Direccions Territorials de Treball, analitzaran els expedients de sol·licitud de beneficis, verificant Ni els impresos estan degudament complimentats i si adjunten els documents que s'hi especifiquen, remetent-los en el termini de cinc dies a la Direcció General de Cooperació i d'Ocupació, amb informe, dels aspectes que considere necessaris per facilitar-ne la resolució.  
En el supòsit que l'expedient estiga incomplet, les Direccions Territorials de Treball requeriran al sol·licitant que, d'acord amb l'article 71 de la Llei de Procediment Administratiu, el complete dins del termini de deu dies.  
Article tercer  
La Direcció General de Cooperació i d'Ocupació, en el termini de deu dies, dictarà Resolució accedint o denegant els beneficis sol·licitats; prèviament a la resolució, podrà sol·licitar els informes que considere oportuns.  
La Resolució dictada es notificarà al sol·licitant, i s'enviarà còpia a la Direcció Territorial de Treball corresponent, per al seu coneixement.  
Article quart  
Notificada la resolució per la qual es concedeixen els beneficis sol·licitats, perquè aquests siguen efectius, els interessats hauran de presentar en les direccions territorials de treball, en el termini de cinc dies hàbils a partir de la data de notificació, la següent documentació:  
a) contractes de treball, visats per l'oficina d'ocupació corresponent. en el cas dels treballadors autònoms, justificants de la inversió realitzada, que servirà de base per a la concessió de la subvenció.  
b) fotocòpia dels parts d'alta a la seguretat social dels treballadors contractats o autònoms.  
c) certificació de l'oficina d'ocupació del fet que el treballador hi figura inscrit, així com del temps de permanència en aquesta situació i si són o no perceptors de les prestacions bàsiques o contributives per atur.  
d) fotocòpia del dni del treballador.  
e) escrit especifique amb exactitud el banc i agencia en què vol rebre l'import de la subvenció, així com la referència del número i titularitat del compte.  
Article cinqué  
Amb l'objecte d'agilitzar el tràmit administratiu, les empreses, cooperatives, societats anònimes laborals i treballadors autònoms que ho vulguen, podran presentar, en el moment de la sol·licitud tota la documentació requerida per a la percepció de la subvenció. Això no suposarà, tanmateix, la concessió automàtica dels beneficis.  
Article sisé  
Les empreses, cooperatives i societats anònimes laborals, beneficiàries de les subvencions establertes en els articles 2, 3 i 8 del Decret 96/1985, de 25 de juny, vindran obligades a presentar en les Direccions Territorials de Treball corresponents, a l'any, en el supòsit de contractació indefinida o incorporació de nous socis, i als dos anys, en el supòsit de contractació temporal, la documentació laboral oportuna que acredite el manteniment del nivell d'ocupació a què fan referència els articles 5 i 8 de l'esmentada disposició.  
La inobservancia o incompliment d'aquest requisit suposarà la no concessió d'altres subvencions establertes per la Conselleria de Sanitat, Seguretat Social i Treball.  
DISPOSICIO FINAL  
La present disposició entrarà en vigor l'endemà de la publicació al Diari Oficial de la Generalitat Valenciana.  
València, a 16 de juliol de 1985.  
El Conseller de Sanitat, Seguretat Social i Treball,   
MIQUEL A. MILLANA I SANSATURIO